પાટણ જીલ્લાના ચાણસ્મા તાલુકા મથકે રહેતાં સરાણીયા અને વાંસફોડા વાદી પરિવાર પોતાનાં બાપીકા ધંધા સાથે સંકળાયેલા. આ પરિવારોને vssm ની મદદથી હમણાં જ રહેણાંક અર્થે પ્લોટ ફાળવ્યાનો હુકમ સરકારે કર્યો છે પણ હજુ સુધી તેમના ઘરો બનવાનું કામ શરુ થયું નથી. આ પરિવારો જે જગ્યા પર રહે છે ત્યાં પણ વરસાદનું પાણી અચાનક આવી પડ્યું. શક્ય એટલો સામાન લઈને તેઓ એમનાં વસવાટની બાજુમાં આવેલા શોપિંગ સેન્ટરમાં રહેવા જતા રહ્યા. પણ નુકશાન ખુબ થયું..